Document ID: 32013D0094

РЕШЕНИЕ НА СЪВЕТА
от 26 март 2012 година
за сключване на Регионалната конвенция за паневросредиземноморските преференциални правила за произход
(2013/94/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а) от него,
като взе предвид предложението на Европейската комисия,
като взе предвид одобрението на Европейския парламент,
като има предвид, че:
(1)
На 26 ноември 2009 г. Съветът упълномощи Комисията да започне преговори с държавите от ЕАСТ, с участниците в Барселонския процес, с участниците в процеса на стабилизиране и асоцииране и Фарьорските острови за Регионална конвенция за паневросредиземноморските преференциални правила за произход, наричана по-нататък „Конвенцията“.
(2)
На 9 декември 2009 г. текстът на Конвенцията бе одобрен от министрите на търговията на държавите от Евромед на тяхната конференция, проведена в Брюксел.
(3)
В съответствие с Решение 2013/93/ЕС на Съвета (1) и при условие на сключването ѝ на по-късна дата, Конвенцията бе подписана от името на Европейския съюз на 14 април 2011 г.
(4)
Конвенцията следва да бъде сключена,
ПРИЕ НАСТОЯЩОТО РЕШЕНИЕ:
Член 1
Регионалната конвенция за паневросредиземноморските преференциални правила за произход се одобрява от името на Европейския съюз.
Текстът на Конвенцията е приложен към настоящото решение.
Член 2
Председателят на Съвета посочва лицето, оправомощено, от името на Европейския съюз, да депозира инструмента за приемане, предвиден в член 10 от Конвенцията.
Член 3
Комисията представлява Европейския съюз в Съвместния комитет, създаден с член 3 от Конвенцията. Представители на държавите-членки могат да присъстват на заседанията на Съвместния комитет.
Член 4
Настоящото решение влиза в сила в деня на приемането му.
Съставено в Брюксел на 26 март 2012 година.

Labels: 3
18
15
5